Twee Ikeys-studente sterfDie Universiteit van Kaapstad. Foto: UCT/Facebook Gerda Kruger, woordvoerder van die universiteit, het gesê Madiba Mosimanegape Boyz Madiba, ŉ eerstejaarstudent van Alberton, het Saterdag verdrink tydens ŉ oefensessie saam met die UK-roeiklub by die Misverstanddam. Volgens Kruger het die span ná afloop van die oefening agtergekom Madiba word vermis. “Die nooddienste, insluitend ŉ duikspan, is ontbied en sy liggaam is later in die water gevind.” Kruger het gesê Madiba was besig met ŉ BSc-graad in astrofisika, chemie en wiskunde. Kruger het intussen ook die universiteit se medelye betuig met die familie van Sivuyile Nicholas Kolisi, wat in Februarie dood is in ŉ kaping in Gauteng. Kolisi was ŉ ingenieurstudent. Kolisi is op 6 Maart in Port Alfred in die Oos-Kaap begrawe.